Document ID: 31980R3448

ΚΑΝΟΝΙΣΜΟΣ (ΕΟΚ) αριθ. 3448/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί εφαρμογής του άρθρου 43 της πράξεως προσχωρήσεως του 1979 όσον αφορά το καθεστώς συναλλαγών που εφαρμόζεται στα εμπορεύματα που αναφέρονται στους κανονισμούς (ΕΟΚ) αριθ. 3033/80 και (ΕΟΚ) αριθ. 3035/80
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 43,
την πρόταση της Επιτροπής,
Εκτιμώντας:
ότι το άρθρο 43 της πράξεως θεσπίζει τους κανόνες που εφαρμόζονται στα μεταποιημένα γεωργικά προϊόντα που δεν υπάγονται στο παράρτημα II της συνθήκης και που αναφέρονται στους ακόλουθους κανονισμούς:
- (ΕΟΚ) αριθ. 3033/80 του Συμβουλίου της 29ης Νοεμβρίου 1980 περί καθορισμού του καθεστώτος συναλλαγών που εφαρμόζεται σε ορισμένα εμπορεύματα προερχόμενα από τη μεταποίηση γεωργικών προϊόντων(1),
- (ΕΟΚ) αριθ. 3035/80 του Συμβουλίου της 29ης Νοεμβρίου 1980 περί θεσπίσεως, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα II της συνθήκης, των γενικών κανόνων σχετικά με τη χορήγηση επιστροφών κατά την εξαγωγή και των κριτηρίων καθορισμού του ύψους αυτών(2):
ότι ο κανονισμός (ΕΟΚ) αριθ. 3033/80 αναφέρεται ιδίως στον υπολογισμό της επιβαρύνσεως που εφαρμόζεται κατά την εισαγωγή των εν λόγω προϊόντων και που αποτελείται από δασμό κατ' αξία, ο οποίος αντιπροσωπεύει το σταθερό στοιχείο, και από ένα κινητό στοιχείο- ότι είναι αναγκαίο να καθορισθεί το ύψος του δασμού που αποτελεί το σταθερό στοιχείο που εφαρμόζει η Ελληνική Δημοκρατία στις εισαγωγές από τρίτες χώρες- ότι αυτό το σταθερό στοιχείο πρέπει να καθορισθεί σύμφωνα με το άρθρο 43 παράγραφος 3 της πράξεως, εξαιρώντας από την πλήρη προστασία, που εφαρμόζει η Ελληνική Δημοκρατία κατά την ημερομηνία της προσχωρήσεως, τη γεωργική προστασία που θα εφαρμοσθεί κατά την ημερομηνία αυτή-
ότι σύμφωνα με το άρθρο 15 της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Ελλάδος, για ορισμένα εμπορεύματα που αναφέρονται στον κανονισμό (ΕΟΚ) αριθ. 3033/80 ισχύει εναπομένων δασμός που επιβάλλεται στις εισαγωγές στην Ελληνική Δημοκρατια προελεύσεως της Κοινότητος των Εννέα- ότι αυτοί οι δασμοί θα εξακολουθήσουν να ισχύουν έως ότου καταργηθούν προοδευτικά σύμφωνα με τον ρυθμό που προβλέπεται για τα βιομηχανικά προϊόντα στο άρθρο 25 της πράξεως-
ότι το κινητό στοιχείο που εφαρμόζεται κατά την εισαγωγή εμπορευμάτων που υπάγονται στον κανονισμό (ΕΟΚ) αριθ. 3033/80 στην Ελληνική Δημοκρατία προελεύσεως τρίτων χωρών, αυξάνεται ή μειώνεται κατά περίπτωση, σύμφωνα με το άρθρο 43 παράγραφος 1 δεύτερη περίπτωση της πράξεως, κατά ένα εξισωτικό ποσό "εντάξεως"- ότι κατά την εισαγωγή στην Κοινότητα των Εννέα από την Ελληνική Δημοκρατία, εφαρμόζεται το ίδιο εξισωτικό ποσό "εντάξεως" στα ίδια εμπορεύματα- ότι το εξισωτικό ποσό που εφαρμόζεται σε ορισμένα εμπορεύματα που εισάγονται στην Κοινότητα των Εννέα από την Ελληνική Δημοκρατία και τα οποία απήλαυαν μειώσεως του κινητού στοιχείου προ της προσχωρήσεως, υπόκειται σε επιβολή οροφής-
ότι σύμφωνα με το άρθρο 6 του κανονισμού (ΕΟΚ) αριθ. 3033/80, η Επιτροπή καθορίζει κάθε τρεις μήνες και για κάθε εμπόρευμα το ποσό του κινητού στοιχείου που εφαρμόζεται στις εισαγωγές στην Κοινότητα προελεύσεως τρίτων χωρών- ότι η ίδια διαδικασία εφαρμόζεται με την ίδια περιοδικότητα για τον καθορισμό των εξισωτικών ποσών που εφαρμόζονται στις εισαγωγές-
ότι κατά την εξαγωγή στην Ελληνική Δημοκρατία από την Κοινότητα εμπορευμάτων που αναφέρονται στον κανονισμό (ΕΟΚ) αριθ. 3035/80, εξαιρέσει των αλβουμινών, εισπράττεται ή χορηγείται κατά περίπτωση εξισωτικό ποσό "εντάξεως", το ύψος του οποίου καθορίζεται σύμφωνα με το άρθρο 43 παράγραφος 1 τρίτη περίπτωση της πράξεως- ότι κατά την εξαγωγή από την Ελληνική Δημοκρατία προς τις τρίτες χώρες όλων των εμπορευμάτων που αναφέρονται στον κανονισμό (ΕΟΚ) αριθ. 3035/80, εφαρμόζεται το ίδιο εξισωτικό ποσό "εντάξεως"-
ότι σύμφωνα με το άρθρο 43 παράγραφος 4 της πράξεως η Ελληνική Δημοκρατία εφαρμόζει πλήρως από την 1η Ιανουαρίου 1981 την ονοματολογία του Κοινού Δασμολογίου σε όλα τα προϊόντα που υπάγονται στον παρόντα κανονισμό, στο πλαίσιο των συναλλαγών της με τις τρίτες χώρες- ότι ο κανόνας αυτός δεν ισχύει για τους εναπομένοντες δασμούς που επιβάλλονται στις εισαγωγές προελεύσεως της Κοινότητος των Εννέα- ότι κατά τις εισαγωγές σ'αυτό το Κράτος Μέλος προελεύσεως τρίτων χωρών, η υποχρέωση αυτή συνεπάγεται την εφαρμογή σταθερού μόνον στοιχείου για καθεμία από τις διακρίσεις του Κοινού Δασμολογίου-
ότι η επιβάρυνση που από της προσχωρήσεως εφαρμόζει η Κοινότης των Εννέα, κατά την εισαγωγή από την Ελληνική Δημοκρατία εμπορευμάτων, τα οποία υπάγονται στον κανονισμό (ΕΟΚ) αριθ. 3033/80 αποτελείται από ένα εξισωτικό ποσό "εντάξεως" ότι, επομένως, οι διατάξεις του άρθρου 61 παράγραφος 5 της πράξεως πληρούνται αν αυτό το εξισωτικό ποσό "εντάξεως" δεν υπερβαίνει το κινητό στοιχείο που εφαρμόζεται στα ίδια εμπορεύματα κατά την εισαγωγή τους στην Κοινότητα των Εννέα προελεύσεως τρίτων χωρών-
ότι το συνολικό καθαρό ποσό της επιβαρύνσεως που επιβάλλεται στις εισαγωγές στην Ελληνική Δημοκρατία από την Κοινότητα των Εννέα ισούται με το άθροισμα της εναπομένουσας ελληνικής προστασίας και του εξισωτικού ποσού "εντάξεως" που εφαρμόζεται στις εξαγωγές προελεύσεως της Κοινότητος των Εννέα, σύμφωνα με το άρθρο 43 παράγραφος 1 τέταρτη περίπτωση της πράξεως- ότι, επομένως, το άρθρο 26 της πράξεως τηρείται αν η εναπομένουσα ελληνική προστασία που εφαρμόζεται στις εισαγωγές προελεύσεως της Κοινότητος των Εννέα, λαμβανομένου υπόψη του εξισωτικού ποσού "εντάξεως" που εφαρμόζεται στις εξαγωγές στην Ελληνική Δημοκρατία προελεύσεως της Κοινότητος των Εννέα, δεν υπερβαίνει το ποσό της επιβαρύνσεως που δύναται να επιβάλει αυτό το Κράτος Μέλος στα ίδια εμπορεύματα, που εισάγονται από τρίτες χώρες-
ότι για την εφαρμογή των διατάξεων του άρθρου 8 του κανονισμού (ΕΟΚ) αριθ. 3033/80 είναι αναγκαίο να ορισθούν διατάξεις, βάσει των οποίων η Ελληνική Δημοκρατία θα δύναται να εφαρμόζει το ανώτατο ποσό εισπράξεως που προβλέπεται στο Κοινό Δασμολόγιο-
ότι, οι λεπτομέρειες εφαρμογής των μέτρων που προβλέπονται στον παρόντα κανονισμό πρέπει να θεσπισθούν σύμφωνα με τη διαδικασία που ορίζεται στο άρθρο 26 του κανονισμού (ΕΟΚ) αριθ. 2727/75 του Συμβουλίoυ της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(3)όπως τροποποιήθηκε τελευταία από τον κανονισμό (ΕΟΚ) αριθ. 1547/79(4) και στα αντίστοιχα άρθρα άλλων κανονισμών περί κοινής οργανώσεως αγοράς.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά την έννοια του παρόντος κανονισμού νοούνται ως:
- Κοινότης των Εννέα, η Κοινότης στη σύνθεσή της προ της προσχωρήσεως της Ελληνικής Δημοκρατίας-
- εξισωτικά ποσά "εντάξεως", τα εξισωτικά ποσά που εφαρμόζονται στις συναλλαγές μεταξύ της Κοινότητος των Εννέα και της Ελληνικής Δημοκρατίας και μεταξύ αυτής της τελευταίας και των τρίτων χωρών.
2. Τα εξισωτικά ποσά "εντάξεως" για τα προϊόντα που αφορά ο παρών κανονισμός θα καθορίζονται και θα εφαρμόζονται όταν τα εξισωτικά ποσά "εντάξεως" εφαρμόζονται για ένα ή περισσότερα από τα προϊόντα βάσεως που θεωρείται ότι εχρησιμοποιήθησαν στην παρασκευή των προϊόντων, τα οποία αναφέρονται στον κανονισμό (ΕΟΚ) αριθ. 3033/80.
Άρθρο 2
Για κάθε κλάση ή διάκριση του Κοινού Δασμολογίου η οποία αφορά τα εμπορεύματα που υπάγονται στον κανονισμό (ΕΟΚ) αριθ. 3033/80, το ύψος του δασμού το οποίο αποτελεί το σταθερό στοιχείο της επιβαρύνσεως που θα εφαρμόζεται από της προσχωρήσεως κατά την εισαγωγή των εμπορευμάτων αυτών στην Ελληνική Δημοκρατία προελεύσεως τρίτων χωρών, είναι εκείνο που αναφέρεται στη στήλη 1 του παραρτήματος I του παρόντος κανονισμού.
Οι συντελεστές που αναφέρονται στη στήλη 1 του παραρτήματος I είναι ευθυγραμμισμένοι με εκείνους του Κοινού Δασμολογίου, σύμφωνα με τους όρους του άρθρου 31 της πράξεως. Η πρώτη προσέγγιση πραγματοποιείται την 1η Ιανουαρίου 1981.
Άρθρο 3
Για τα εμπορεύματα που υπάγονται στον κανονισμό (ΕΟΚ) αριθ. 3033/80 και τα οποία υπόκεινται σε εναπομένοντα δασμό κατά την εισαγωγή στην Ελληνική Δημοκρατια προελεύσεως Κοινότητος των Εννέα, το ύψος της προστασίας αυτής που θα εφαρμόζεται από την ημερομηνία της προσχωρήσεως, είναι εκείνο που αναφέρεται στο παράρτημα II του παρόντος κανονισμού.
Τα ποσά που αναφέρονται στο παράρτημα II θα καταργηθούν προοδευτικά, σύμφωνα με τον ρυθμό που αναφέρεται στο άρθρο 25 της πράξεως-
Η πρώτη προσέγγιση πραγματοποιείται την 1η Ιανουαρίου 1981.
Το ύψος του εναπομένοντος δασμού, μειωμένο κατά το χορηγούμενο εξισωτικό ποσό "εντάξεως" ή αυξημένο κατά το εισπραττόμενο εξισωτικό ποσό "εντάξεως", σύμφωνα με το άρθρο 43 παράγραφος 1 τρίτη περίπτωση της πράξεως, δεν υπερβαίνει το συνολικό ποσό της επιβαρύνσεως την οποία εφαρμόζει η Ελληνική Δημοκρατια στα ίδια εμπορεύματα αν είχαν εισαχθεί από τρίτες χώρες.
Άρθρο 4
1. Κατά την περίοδο από 1ης Ιανουαρίου ως 31ης Ιανουαρίου 1981 και κατόπιν για κάθε τρίμηνο, ήτοι την 1η Φεβρουαρίου, την 1η Μαΐου, την 1η Αυγούστου και την 1η Νοεμβρίου, η Επιτροπή καθορίζει για κάθε κλάση και διάκριση του Κοινού Δασμολογίου που αφορά τα εμπορεύματα υπαγόμενα στον κανονισμό (ΕΟΚ) αριθ. 3033/80:
α) το εξισωτικό ποσό "εντάξεως" που εφαρμόζεται στις εισαγωγές στην Κοινότητα των Εννέα προελεύσεως της Ελληνικής Δημοκρατίας-
β) το ύψος του κινητού στοιχείου, διορθωμένο κατά το εξισωτικό ποσό "εντάξεως" που αναφέρεται στην περίπτωση α), σύμφωνα με το άρθρο 43 παράγραφος 1 δεύτερη περίπτωση της πράξεως, το οποίο εφαρμόζεται στις εισαγωγές στην Ελληνική Δημοκρατία προελεύσεως τρίτων χωρών.
2. Κάθε εξισωτικό ποσό "εντάξεως" που αναφέρεται στην παράγραφο 1 περίπτωση α) ισούται με το άθροισμα των εξισωτικών ποσών "εντάξεως" που εφαρμόζονται στις ποσότητες των διαφόρων προϊόντων βάσεως τα οποία, σύμφωνα με τις διατάξεις του κανονισμού (ΕΟΚ) αριθ. 3034/80, θεωρείται ότι έχουν χρησιμοποιηθεί για την παρασκευή των εμπορευμάτων στα οποία εφαρμόζεται αυτό το εξισωτικό ποσό "εντάξεως".
Τα εξισωτικά ποσά "εντάξεως" δεν υπερβαίνουν το κινητό στοιχείο που εφαρμόζεται στα ίδια εμπορεύματα που εισάγονται στην Κοινότητα των Εννέα προελεύσεως τρίτων χωρών.
Εν τούτοις, το εξισωτικό ποσό "εντάξεως" δεν δύναται να υπερβαίνει το 60% του κινητού στοιχείου που εφαρμόζεται στις εισαγωγές προελεύσεως τρίτων χωρών για τα εξής εμπορεύματα:
ex 17.04 Ραχάτ λουκούμ, χαλβάς
19.03 Ζυμαρικά εν γένει
ex 21.07 Παρασκευάσματα διατροφής μη αλλαχού κατονομαζόμενα ή περιλαμβανόμενα, περιέχοντα σάκχαριν, γαλακτοκομικά προϊόντα, δημητριακά ή προϊόντα με βάσιν τα δημητριακά.
3. Το εξισωτικό ποσό "εντάξεως" είναι μηδενικό αν το ύψος του καθορίζεται σε επίπεδο κατώτερο των 1,5 ΕΝΜ ανά 100 χλγρ. εμπορευμάτων.
4. Το εφαρμοζόμενο εξισωτικό ποσό "εντάξεως" είναι εκείνο που ισχύει κατά την ημέρα της εισαγωγής.
Άρθρο 5
1. Για κάθε μία από τις κλάσεις και τις διακρίσεις του Κοινού Δασμολογίου, η οποία αφορά εμπορεύματα που υπάγονται στον κανονισμό (ΕΟΚ) αριθ. 3035/80:
- εφαρμόζεται εξισωτικό ποσό "εντάξεως" στις εξαγωγές στην Ελληνική Δημοκρατία προελεύσεως της Κοινότητος των Εννέα, εξαιρουμένης για τη διάκριση 35.02 Α II α) της ωοαλβουμίνης και της λακταλβουμίνης-
- εφαρμόζεται εξισωτικό "εντάξεως" στις εξαγωγές στις τρίτες χώρες προελεύσεως της Ελληνικής Δημοκρατίας.
2. Καθένα από τα εξισωτικά ποσά "εντάξεως" που αναφέρονται στην παράγραφο 1 υπολογίζεται βάσει των εξισωτικών ποσών "εντάξεως", τα οποία καθορίζονται για τα γεωργικά προϊόντα βάσεως και σύμφωνα με τους κανόνες που εφαρμόζονται για τον υπολογισμό των επιστροφών κατά την εξαγωγή.
3. Το εφαρμοζόμενο εξισωτικό ποσό "εντάξεως" είναι εκείνο που ισχύει κατά την ημέρα της εξαγωγής.
Άρθρο 6
1. Για τα προϊόντα για τα οποία το Κοινό Δασμολόγιο προβλέπει ανώτατο ποσό εισπράξεως, η Ελληνική Δημοκρατία εφαρμόζει στις τρίτες χώρες ανώτατο ποσό εισπράξεως το οποίο αποτελείται:
α) όσον αφορά το σταθερό στοιχείο του ανωτάτου ποσού εισπράξεως, από το ποσοστό που αναφέρεται στη στήλη 2 του παραρτήματος I, ευθυγραμμισμένο στο επίπεδο του κοινού ανωτάτου ποσού, σύμφωνα με τις διατάξεις του άρθρου 31 της πράξεως- η πρώτη προσέγγιση πραγματοποιείται την 1η Ιανουαρίου 1981-
β) όσον αφορά, κατά περίπτωση, το κινητό στοιχείο του ανωτάτου ποσού εισπράξεως, από τον πρόσθετο δασμό που προβλέπεται στο άρθρο 8 παράγραφος 2 του κανονισμού (ΕΟΚ) αριθ. 3033/80, διορθωμένο κατά το εξισωτικό ποσό "εντάξεως" το οποίο αντιστοιχεί στην ποσότητα ζάχαρης ή αλεύρου, στην οποία εφαρμόζεται ο πρόσθετος δασμός.
2. Για την εφαρμογή των διατάξεων του άρθρου 8 παράγραφος 1 του κανονισμού (ΕΟΚ) αριθ. 3033/80 στα εμπορεύματα που εισάγονται στην Ελληνική Δημοκρατία προελεύσεως τρίτων χωρών, η Επιτροπή καθορίζει για την περίοδο από 1ης ως 31ης Ιανουαρίου 1981 και κατόπιν για κάθε τρίμηνο, ήτοι την 1η Φεβρουαρίου, την 1η Μαΐου, την 1η Αυγούστου και την 1η Νοεμβρίου:
α) τα ποσά των πρόσθετων δασμών που εφαρμόζονται στην Ελληνική Δημοκρατία-
β) τη διαφορά μεταξύ των τιμών που αναφέρονται στο άρθρο 8 παράγραφος 2α του κανονισμού (ΕΟΚ) αριθ. 3033/80.
Άρθρο 7
Οι λεπτομέρειες για την εφαρμογή των εξισωτικών ποσών "εντάξεως" κατά την εισαγωγή ή την εξαγωγή και για την πληρωμή τους καθορίζονται σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75 ή των αντιστοίχων άρθρων άλλων κανονισμών περί κοινής οργανώσεως αγοράς.
Άρθρο 8
Ο παρών κανονισμός τίθεται σε ισχύ την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Δεκεμβρίου 1980.

Labels: 3
18
5
6